**sonetele primăverii tale**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sonetele primăverii tale

1

afară-i primăvară, se-ntind spre boltă flori,

livezile se-nfoaie de flori și de culoare,

ici colo străbătuți de mici ochiuri de soare,

de nicăieri pe boltă se-adună-n taină nori.

de pe dealuri valuri verzi se coboră-n vale,

prin frunzișul proaspăt se văd cuiburi de ciori,

pe-alocuri se văd turme vegheate de păstori,

zăpada se mai vede doar sus, pe culmea mare.

acesta e tabloul văzut în primăvara

pe care am dorit-o de-atât de multă vreme,

sătul de lunga iarnă să tot îi port povara,

de-n ochii-ți ca smaraldul răsare lăcrămioara,

eu sunt aici cu tine, de-cum nu te vei teme,

că tu-mi ești primăvara și îți închin poeme!

2

Când râzi iubito, mă umpli de lumină,

privirea-mi râde, sufletul îmi râde,

un râs de înger parcă, inima-mi aude

și-o întrupare-mi pari atunci, divină!

Iubito, râsul tău în mine l-aș ascunde,

să prindă-n mine, acolo, rădăcină,

privirea-ți verde, caldă, cristalină

s-o pot simți mereu, cum mă pătrunde!

Și-atunci făptura ta, atât de delicată,

să-mi amintească mie mai mereu,

că te-ai născut și mie mi-ai fost dată,

Să-mi bucuri viața, dulce, minunată,

să fii cu bucurie învățătorul meu

să-mi fii dulce minune, de însuși Dumnezeu!

3

Când glasu-ți dulce mă alintă blând,

mai catifelat decât a florilor petale,

ușor, pe undeva prin zonele astrale,

mă simt de parcă m-aș trezi zburând!

Precum sărută roua petalele de floare,

cu stropii ei curați, peste livezi picând,

când de dulceața ta , rămas-am însetând

aș vrea și eu iubito, parfumul gurii tale!

Și dacă mă privești , cu ochii blânzi și verzi,

eu văd adânc în tine seninul plin de soare,

precum lumina primăverii din fiecare floare

Ce soarbe stropi din roua picată prin livezi,

ți-aș sorbi eu stropul de lacrimă ce doare,

rămas de când în viață, nu mai voiai să crezi!